মহিলা গণমাধ্যম কেন্দ্র

মহিলা গণমাধ্যম কেন্দ্র (ডব্লিউএমসি) হলো ২০০৫ সালে লেখক ও সক্রিয়কর্মী জেন ফন্ডা, রবিন মর্গান এবং গ্লোরিয়া স্টেইনম কর্তৃক মার্কিন যুক্তরাষ্ট্রে প্রতিষ্ঠিত একটি ৫০১(সি)(৩) অলাভজনক নারী সংগঠন। বর্তমানে জুলি বার্টনের নেতৃত্বে পরিচালিত এই সংস্থাটি বিভিন্ন অ্যাডভোকেসি ক্যাম্পেইন বা প্রচারণা, গণমাধ্যমে কর্মরত নারীদের পুরস্কার প্রদান, মিডিয়া ও নেতৃত্ব বিষয়ক প্রশিক্ষণ এবং মৌলিক কন্টেন্ট তৈরির কাজ করে থাকে।

 গণমাধ্যমে নারীদের প্রতিনিধিত্ব 
মহিলা গণমাধ্যম কেন্দ্র "গণমাধ্যমে নারীদের শক্তিশালী ও দৃশ্যমান প্রতিনিধিত্ব নিশ্চিত করতে" এবং "মিডিয়া কন্টেন্ট ও তথ্যের উৎসে বৈচিত্র্য আনতে কাজ করে, যাতে নারী ও কিশোরীদের গল্প এবং দৃষ্টিভঙ্গিগুলো আরও নির্ভুলভাবে ফুটে ওঠে।" সংগঠনটি বিভিন্ন প্যানেল আলোচনা আয়োজন করে, প্রতিবেদন প্রকাশ করে, তৃণমূল পর্যায়ে প্রচারণা চালায় এবং নারীদের প্রতিনিধিত্ব ও সাধারণ বৈচিত্র্যের সমস্যাগুলো নিয়ে গণমাধ্যমগুলোর সাথে বৈঠক করে।

আমেরিকান সাইকোলজিক্যাল অ্যাসোসিয়েশনের 'টাস্ক ফোর্স অন দ্য সেক্সুয়ালাইজেশন অফ গার্লসের' প্রতিবেদনের প্রতিক্রিয়ায়, মহিলা গণমাধ্যম কেন্দ্র দশটিরও বেশি সংগঠনের সাথে মিলে 'স্পার্ক সামিট'  আয়োজন করে। এটি 'সেক্সুয়ালাইজেশন প্রটেস্ট: অ্যাকশন, রেজিস্ট্যান্স, নলেজ' নামেও পরিচিত। ২০১০ সালের ২২ অক্টোবর নিউ ইয়র্ক সিটির হান্টার কলেজে এই সম্মেলন অনুষ্ঠিত হয়।

সংস্থাটি 'সোশ্যাল মিডিয়া অ্যাওয়ার্ড' প্রদান করে, যা "গণমাধ্যমে নারীদের দৃশ্যমানতা ও ক্ষমতা বৃদ্ধিতে অসামান্য অবদান রাখা ব্যক্তিদের" স্বীকৃতি দেয়। ২০১১ সালে জুড ডয়েল প্রথম এই পুরস্কারটি লাভ করেন।

 মিডিয়া প্রশিক্ষণ এবং বিশেষজ্ঞ উৎস 
২০০৮ সালে ডব্লিউএমসি 'প্রগ্রেসিভ উইমেন'স ভয়েসেস' নামক একটি মিডিয়া ও নেতৃত্ব প্রশিক্ষণ কর্মসূচি চালু করে। এর লক্ষ্য ছিল যোগ্য ও প্রভাবশালী নারী বিশেষজ্ঞদের সাথে সম্পাদক, প্রতিবেদক এবং প্রযোজকদের যোগসূত্র তৈরি করে দেওয়া।“প্রগ্রেসিভ উইমেন’স ভয়েসেস", মহিলা গণমাধ্যম কেন্দ্র। সংগৃহীত ১৬ ফেব্রুয়ারি ২০১০। এছাড়া 'শি-সোর্স' নামে ডব্লিউএমসির একটি অনলাইন ডেটাবেস রয়েছে যেখানে ৫০০-এর বেশি নারী বিশেষজ্ঞের তথ্য আছে; যা নারী ভাষ্যকার বা অতিথি খুঁজছেন এমন সাংবাদিকদের সহায়তা করে।“আমাদের সম্পর্কে।” SheSource.org। সংগৃহীত ১৬ ফেব্রুয়ারি ২০১০।

 যৌনবৈষম্য পর্যবেক্ষণ 
ডব্লিউএমসি গণমাধ্যমে যৌনবৈষম্যের বিরুদ্ধে একজন অতন্দ্র প্রহরী  হিসেবে কাজ করে এবং নিরপেক্ষ প্রচারণার জন্য বিভিন্ন ক্যাম্পেইন পরিচালনা করে। ২০০৮ সালের মার্কিন রাষ্ট্রপতি নির্বাচনের সময় ডব্লিউএমসি (যৌনবৈষম্য কাটতি বাড়ালেও আমরা তা কিনছি না) শীর্ষক একটি ভিডিও এবং পিটিশন ক্যাম্পেইন প্রকাশ করে। এটি মূলত প্রাথমিক নির্বাচনের সময় নারী প্রার্থীদের প্রতি হওয়া যৌনবৈষম্যের দিকে দৃষ্টি আকর্ষণ করেছিল। অন্য একটি ভিডিও, "মিডিয়া জাস্টিস ফর সোটোমায়রে" ২০০৯ সালে সুপ্রিম কোর্টের বিচারপতি সোনিয়া সোটোমায়রের নিয়োগ সংক্রান্ত শুনানির সময় বর্ণবাদী ও যৌনবৈষম্যমূলক মিডিয়া কাভারেজ নিয়ে আলোচনা করা হয়েছে।

২০১০ সালের ৩১ আগস্ট ডব্লিউএমসি 'উইমেন'স ক্যাম্পেইন ফোরাম ফাউন্ডেশন' এবং 'পলিটিক্যাল প্যারিটি ইনিশিয়েটিভের' সাথে মিলে "নেম ইট। চেঞ্জ ইট।" (নিসা) নামে একটি জাতীয় প্রচারণা শুরু করে। এটি নারী রাজনীতিক এবং প্রার্থীদের লক্ষ্য করে হওয়া যৌনবৈষম্য রোধে কাজ করে। এনআইসিআই এর লক্ষ্য হলো একটি দ্রুত সাড়াদানকারী নেটওয়ার্কের মাধ্যমে গণমাধ্যমে নারীবিদ্বেষী ঘটনাগুলো নাটকীয়ভাবে কমিয়ে আনা।"নেম ইট। চেঞ্জ ইট। ক্যাম্পেইন শুরু"। মহিলা গণমাধ্যম কেন্দ্র। সংগৃহীত ২৪ জুলাই ২০২৫।

 স্বাস্থ্যসেবা সংস্কার এবং প্রজনন অধিকার 
২০০৯ সালের 'স্তুপাক-পিটস সংশোধনী' এবং গর্ভপাতের সুযোগ ও অর্থায়ন সীমিতকারী অন্যান্য প্রস্তাবিত স্বাস্থ্যসেবা সংস্কার আইনের প্রতিক্রিয়ায় ডব্লিউএমসি সক্রিয়ভাবে নারীদের প্রজনন অধিকার রক্ষায় কাজ শুরু করে। ২০১০ সালের ১০ ডিসেম্বর সংস্থাটি তাদের "নট আন্ডার দ্য বাস" ক্যাম্পেইন চালু করে, যার লক্ষ্য ছিল "সকল নারীর জন্য ন্যায্য, নিরাপদ এবং সহজলভ্য স্বাস্থ্যসেবা নিশ্চিত করা।"“মহিলা গণমাধ্যম কেন্দ্র নারীদের স্বাস্থ্যসেবা রক্ষায় নতুন মিডিয়া ক্যাম্পেইন শুরু করেছে।” ফেমিনিস্ট অনলাইন। ১০ ডিসেম্বর ২০০৯। সংগৃহীত ১৫ ফেব্রুয়ারি ২০১০।

 ২০১০ সালে সিবিএস এবং ফোকাস অন দ্য ফ্যামিলি বিজ্ঞাপনের বিরুদ্ধে প্রচারণা 
২০১০ সালের জানুয়ারিতে মহিলা গণমাধ্যম কেন্দ্র এবং প্রজনন অধিকার ও সামাজিক ন্যায়বিচারে নিবেদিত ৩০টিরও বেশি সংগঠনের একটি জোট (যার মধ্যে 'ন্যাশনাল অর্গানাইজেশন ফর উইমেন' এবং 'নারাল প্রো-চয়েস আমেরিকা' অন্তর্ভুক্ত ছিল) সিবিএস, এনএফএল এবং বিজ্ঞাপনদাতাদের কাছে একটি চিঠি পাঠায়। চিঠিতে রক্ষণশীল খ্রিস্টান গোষ্ঠী 'ফোকাস অন দ্য ফ্যামিলি' (এফওটিএফ) কর্তৃক স্পনসরকৃত ফুটবলার টিম টেবোর একটি বিজ্ঞাপন সুপার বোল ৪৪ থেকে সরিয়ে ফেলার আহ্বান জানানো হয়।"গর্ভপাত-বিরোধী সুপার বোল বিজ্ঞাপন বন্ধ করুন।" মহিলা গণমাধ্যম কেন্দ্র। সংগৃহীত ১৫ ফেব্রুয়ারি ২০১০। এই প্রচারণাটি জাতীয় গণমাধ্যমে ব্যাপক আলোচনার জন্ম দেয়। ইতিপূর্বে সিবিএস সমকামী ডেটিং সাইট 'ম্যান-ক্রাঞ্চ' এবং 'ইউনাইটেড চার্চ অফ ক্রাইস্ট' এর বিতর্কিত বিজ্ঞাপন প্রত্যাখ্যান করলেও এই গর্ভপাত-বিরোধী বিজ্ঞাপনটি প্রচারের অনুমতি দেয়। 'গ্ল্যাড'  এই ঘটনাকে একটি "সমকামভীতিমূলক দ্বিচারিতা" হিসেবে অভিহিত করে।

ডব্লিউএমসির এই ক্যাম্পেইনটি বাক-স্বাধীনতা বিষয়ক বিতর্কেরও মুখোমুখি হয়। দ্য নিউ ইয়র্ক টাইমস একে সেন্সরশিপ বা বিবাচন হিসেবে আখ্যায়িত করে। অন্যদিকে ফক্স নিউজের বিল ও'রিলি এই জোটের সমালোচনা করে বলেন, তারা "আমেরিকানদের মুখ বন্ধ করার চেষ্টা করছেন।" জোটটি এর উত্তরে জানায় যে, তারা কোনো কিছু সেন্সর করার চেষ্টা করছেন না বরং প্রচারণার ক্ষেত্রে নিরপেক্ষতা বজায় রাখার দাবি জানাচ্ছেন।

 ওম্যান আন্ডার সিজ (অবরুদ্ধ নারী) 

ওম্যান আন্ডার সিজ হলো মহিলা গণমাধ্যম কেন্দ্ররের একটি বিশেষ প্রকল্প। এটি সিরিয়ায় নিপীড়নের মাধ্যম হিসেবে ধর্ষণের ব্যবহার সম্পর্কে রিপোর্ট করেছে। এছাড়া মিয়ানমারে (বার্মা) যুদ্ধের অস্ত্র হিসেবে ধর্ষণের অব্যাহত ব্যবহারের বিষয়েও এই প্রকল্পটি বিস্তারিত প্রতিবেদন প্রকাশ করেছে।

 তথ্যসূত্র 

 বহিঃসংযোগ 

ডব্লিউএমসি ওয়েবসাইট

শি-সোর্স ওয়েবসাইট

ওম্যান আন্ডার সিজ প্রজেক্ট

বিষয়শ্রেণী:৫০১(সি)(৩) সংগঠন
বিষয়শ্রেণী:২০০৫-এ প্রতিষ্ঠিত আমেরিকান কোম্পানি
বিষয়শ্রেণী:মার্কিন যুক্তরাষ্ট্র ভিত্তিক যোগাযোগ ও মিডিয়া সংগঠন
বিষয়শ্রেণী:মার্কিন যুক্তরাষ্ট্রের নারীবাদী সংগঠন
বিষয়শ্রেণী:২০০৫-এ প্রতিষ্ঠিত সংগঠন
বিষয়শ্রেণী:মার্কিন যুক্তরাষ্ট্র ভিত্তিক নারী সংগঠন